

REPUBLIKA HRVATSKA

OPĆINSKI SUD U ĐAKOVU

Ured predsjednika

Broj: 13-Su-128/2020-23.

Đakovo, 28. siječnja 2025.

**O G L A S**

Općinski sud u Đakovu u zemljišnoknjižnom predmetu obnove zemljišne knjige za katastarsku općinu Punitovci Novi pokrenutom na temelju Odluke Ministarstva pravosuđa Klasa: 932-01/20-01/159 Urbroj: 514-05-03-01-01/2-20-02 od 12. svibnja 2020. godine javno objavljuje da je obnovljena zemljišna knjiga za k.o. Punitovci Novi dana 28. siječnja 2025. godine na temelju Odluke broj: 13-Su-128/2020-22 od 24. siječnja 2025. godine.

Uvid u obnovljenu zemljišnu knjigu, katastarske planove i drugo može se izvršiti svaki radni dan u Zemljišnoknjižnom odjelu Općinskog suda u Đakovu u vremenu od 08,00 do 12,00 sati.

Danom otvaranja obnovljene zemljišne knjige samo upisi u istu proizvodit će glede nekretnina na koje se ta zemljišna knjiga odnosi one pravne učinke glede stjecanja, promjene, prijenosa i ukidanja prava vlasništva i ostalih knjižnih prava koja su zakonom određeni za pravne učinke upisa u zemljišne knjige.

Danom otvaranja obnovljene zemljišne knjige otvara se postupak ispravljanja upisa u njoj (ispravni postupak), pa se sve osobe koje smatraju da bi trebale u tu knjigu upisati nešto što nije upisano ili da bi trebalo izmijeniti, nadopuniti ili izbrisati neki upis ili njegov prvenstveni red pozivaju da stave zemljišnoknjižnom odjelu Općinskog suda u Đakovu svoje prijave prijedloga za upis, odnosno svoje prigovore postojećim upisima ili njihovom prvenstvenom redu u roku od 30 dana od dana objave oglasa na e-Oglasnoj ploči, odnosno od dana 28. siječnja 2025. godine do 27. veljače 2025. godine.

Rok za prijave i prigovore ne može se produljiti niti se može dopustiti povrat u prijašnje stanje.

Dok rok za ispravak određen ovim javnim oglasom ne istekne, upisi u zemljišnu knjigu ne smatraju se istinitima i potpunima, pa se nitko ne može pozivati na to da je postupao s povjerenjem u njihovu istinitost ili potpunost.

OPĆINSKI SUD U ĐAKOVU

1. e-Oglasna ploča Općinskog suda u Đakovu

2. web stranica Općinskog suda u Đakovu

3. Odjel za katastar nekretnina Đakovo

4. Općina Punitovci

5. Mrežna stranica Ministarstva pravosuđa, uprave i digitalne transformacije, Služba za zemljišnoknjižna prava